45. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 46169 της 28 Απρ./16 Μαΐου 1972 (ΦΕΚ Β' 345) Περί εγκρίσεως του Κανονισμού Οργανώσεως και λειτουργίας της υγειονομικής περιθάλψεως φοιτητών της Ανωτάτης Γεωπονικής Σχολής Αθηνών. Έχοντες υπ' όψιν τας διατάξεις του άρθρ. 2 παρ. 2 του Ν.Δ.927/1971(ΦΕΚ 141 Α΄) περί παροχής υγειονομικής περιθάλψεως εις τους φοιτητάς ανωτάτων τινών εκπαιδευτικών ιδρυμάτων, εν συνδυασμώ προς τας διατάξεις του υπ' αριθ.135/1972 Β.Δ/τος (ΦΕΚ 32 Α') «περί της παρεχομένης υγειονομικής περιθάλψεως εις φοιτητάς ανωτάτων τινών εκπαιδευτικών ιδρυμάτων» και την υπ' αριθ. 2641/24.4.1972 πρότασιν της Ανωτάτης Γεωπονικής Σχολής Αθηνών, αποφασίζομεν: Εγκρίνομεν τον Εσωτερικόν Κανονισμόν παροχής υγειονομικής περιθάλψεως προς τους φοιτητάς της Ανωτάτης Γεωπονικής Σχολής Αθηνών, έχοντα ως ακολούθως: Παρεχομένη υγειονομική περίθαλψις Άρθρ.1.-Η υπό του Ν.Δ/τος υπ' αριθ. 927/1971 προβλεπομένη υγιειονομική περίθαλψις, ης τινος η έκτασις καθορίζεται δια των διατάξεων του υπ' αριθ. 135/1972 Β.Δ/τος, παρέχεται προς τους δικαιούχους ταύτης φοιτητάς, περί ων το άρθρ. 8 του Βασιλικού τούτου Δ/τος δια του ιατρείου της Σχολής ή μερίμνη αυτής κατά τα οριζόμενα εν ταις προμνησθείσαις διατάξεσι και τα διαλαμβανόμενα εν τη παρούση αποφάσει. Τα ανωτέρω νομοθετήματα παρατίθενται εν τόμ. 31 σελ. 68, 221 και επ. Οργάνωσης Υγειονομικού Γραφείου Άρθρ.2.-1.Δια την οίκοι και εν τω ιατρείω της Σχολής υγειονομική περίθαλψιν των φοιτητών προσλαμβάνεται, κατόπιν αποφάσεως του Διοικητικού Συμβουλίου του Ειδικού Ταμείου της Σχολής, δια συμβάσεως ιδιωτικού δικαίου ιατρός παθολόγος, όστις μεριμνά δια την καλήν λειτουργίαν του ως άνω ιατρείου. 2.Κατόπιν αποφάσεως του αυτού ως άνω Ταμείου, η Σχολή δύναται να συμβάλλεται επί σχέσει ιδιωτικού δικαίου μετά ιατρών λοιπών ειδικοτήτων, φαρμακοποιών, Ιατρικών Εργαστηρίων δια παρακλινικάς και εργαστηριακάς εξετάσεις, έφ όσον δεν καθίσταται δυνατή η διενέργεια των σχετικών ιατρικών εξετάσεων και της παροχής εν γένει υγειονομικής περιθάλψεως υπό των εξωτερικών ιατρείων και εργαστηρίων των νοσηλευτικών ιδρυμάτων του άρθρ. 1 του Ν.Δ. 927/1971, προς α κατά κανόνα δέον να παραπέμπονται οι φοιτηταί. 3.Αι σχετικαί συμβάσεις δέον απαραιτήτως να διαλαμβάνουσι την χρονικήν διάρκειαν της προσλήψεως και την αμοιβήν των προσλαμβανομένων, προκειμένου δε περί του παθολόγου ιατρού λεπτομερώς τον χρόνον της καθ' έκάστην ημέραν εν τω Ιατρείω της Σχολής απασχολήσεώς του. 4.Την δια την υγειονομικήν περίθαλψιν των φοιτητών απαιτουμένην υπηρεσιακήν αλληλογραφίαν και λοιπήν υπηρεσίαν αναλαμβάνουν κατά την πρώτην εφαρμογήν του παρόντος οι εν τη Σχολή, υπηρετούντες υπάλληλοι. Καθήκοντα του Ιατρού της Σχολής Άρθρ.3.-Μεταξύ των καθηκόντων του ιατρού της Σχολής, διαλαμβάνονται, πλην εκείνων άτινα προκύπτουν εκ της εφαρμογής του παρόντος Κανονισμού, και τα ακόλουθα: α)Η παροχή ιατρικών συμβουλών προς τους φοιτητάς. β)Ο εμβολιασμός των φοιτητών, οσάκις ούτος απαιτείται και η χορήγησις σχετικών βεβαιώσεων. γ)Η ατομική ιατρική εξέτασις των κατ' έτος το πρώτον εγγραφομένων εις την Σχολήν φοιτητών. δ)Η υγειονομική επιθεώρησις των αιθουσών, γραφείων, εστιατορίου και λοιπών κοινοχρήστων χώρων της Σχολής, η υπόδειξις παντός μέτρου διασφαλίζοντος την υγείαν των φοιτητών, η παρακολούθησις της εφαρμογής των υποδείξεών του και η αναφορά του προς την Πρυτανείαν της Σχολής εις περίπτωσιν διαπιστουμένων υπ' αυτού σχετικών παραλείψεων, ε)Η υπόδειξις εγκαίρου προμηθείας των δια την λειτουργίαν του ιατρείου της Σχολής απαιτουμένων φαρμάκων, ιατρικών ειδών και εργαλείων και η φύλαξις αυτών. ς)Η έκδοσις παραπεμπτικών σημειωμάτων δια την εξέτασιν φοιτητών υπό ιατρών άλλων ειδικοτήτων, συμβεβλημένων μετά της Σχολής. Ιατρική περίθαλψις φοιτητών Άρθρ.4.-1.Η ιατρική περίθαλψις παρέχεται δι' εξετάσεως των δεομένων ταύτης φοιτητών υπό του ιατρού της Σχολής εν τω ιατρείω αυτής ή εν τω οίκω του ασθενούντος φοιτητού. 2.Οι ελαφρώς ασθενούντες φοιτηταί και έχοντες ανάγκην ιατρικής συνδρομής δύνανται να προσέρχωνται κατά τον υπό της Σχολής καθοριζόμενον χρόνον εν τω ιατρείω αυτής, ένθα εξετάζονται υπό του ιατρού επί τη επιδείξει της φοιτητικής αυτών ταυτότητος. 3.Οι βαρύτερον πάσχοντες υποχρεούνται, όπως ειδοποιώσιν εγκαίρως περί της ασθενείας των τον ιατρόν της Σχολής, γνωστοποιούντες άμα την ακριβή αυτών διεύθυνσιν κατοικίας και το επείγον ή ου της αιτουμένης οίκοι ιατρικής επισκέψεως. (Μετά τη σελ. 290,16) Σελ.290,17 Τεύχος 457-Σελ.75 Γεωπονικό Πανεπιστήμιο Αθηνών 16.Γ.α.45 4.Ο Ιατρός υποχρεούται να μεταβαίνει, αυθημερόν εις την οικίαν των κατά τα ανωτέρω ειδοποιούντων φοιτητών, κατά σειράν επείγοντος και άνευ καθυστερήσεως των εχόντων ανάγκην αμέσου ιατρικής συνδρομής, παρέχων αυτοίς δια συνταγών τα απαιτούμενα φάρμακα. Νοσοκομειακή Περίθαλψις φοιτητών Άρθρ.5.-1.Εάν κατά την συμφώνως προς τας διατάξεις του προηγουμένου άρθρου ιατρικήν εξέτασιν διαπιστωθή ότι ο ασθενών φοιτητής στερείται της αναγκαιούσης οικογενειακής επιμελείας, παραπέμπεται ούτος, μερίμνη του Ιατρού της Σχολής και κατόπιν αποφάσεως του Διοικητικού Συμβουλίου του Ειδικού Ταμείου αυτής, εις τι των υπό του άρθρ. 1 του Ν.Δ.927/1971 οριζομένων νοσηλευτικών ιδρυμάτων. 2.Εις εξαιρετικάς περιπτώσεις λόγω της σοβαρότητος της ασθενείας φοιτητού δύναται να παραπέμπηται ούτος εις νοσηλευτικόν ίδρυμα υπό μόνου του ιατρού της Σχολής, του τελευταίου υποχρεουμένου όπως ενημερώση περί της τοιαύτης ενεργείας του τον Πρύτανιν της Σχολής. 3.Εις κατεπειγούσας περιπτώσεις επιτρέπεται η παραπομπή ασθενούντος φοιτητού εις νοσοκομείον, κατά προτίμησιν των εν παρ. 1 του παρόντος άρθρου αναφερομένων, υπό ιδιώτου ιατρού. Δια την καταβολήν εις τούτον ιατρικής επισκέψεως εκδίδεται εκ των υστέρων παρά του ιατρού της Σχολής ειδικόν παραπεμπτικόν, θεωρημένον υπό της Γραμματείας της Σχολής, δι' ου δικαιολογείται η έκτακτος ανάγκη χρησιμοποιήσεως ιδιώτου ιατρού. Τα ανωτέρω ισχύσυσι και δια τας περιπτώσεις φοιτητών, τυχόντων κατεπείγουσαν υγειονομικήν περίθαλψιν εκτός Αθηνών, συμφώνως τω άρθρ. 8 παρ. 5 του υπ' άριθ. 135/1972 Β.Δ/τος. 4.Εις τας περιπτώσεις των προηγουμένων υπ' αριθ. 2 και 3 παραγράφων δέον να ειδοποιήται η Γραμματεία της Σχολής, μερίμνη του φοιτητού ή του κηδεμώνος αυτού ή του οικείου νοσηλευτικού ιδρύματος, εντός 48 ωρών από της εισαγωγής του φοιτητού εις νοσοκομείον. Σελ. 290,18 Τεύχος 457-Σελ.76 Φαρμακευτική περίθαλψις Άρθρ.6.-1.Τα υπό του ιατρού της Σχολής υποδεικνυόμενα φάρμακα αναγράφονται εις ηριθμημένας συνταγάς διαλαμβανούσας τα στοιχεία του ασθενούντος φοιτητού. 2.Αι ως άνω συνταγαί εκτελούνται εις τα υπό της Σχολής καθοριζόμενα φαρμακεία επί καταβολή υπό του φοιτητού του υπό του άρθρ. 3 του υπ' αριθ. 135/1972 Β.Δ./τος προβλεπομένου ποσοστού συμμετοχής του εις την αξίαν των φαρμάκων, του υπολοίπου χρηματικού ποσού βαρύνοντος τον προϋπολογισμόν του Ειδικού Ταμείου της Σχολής. 3.Συνταγή, εκδιδομένη λόγω εκτάκτου ανάγκης παρ' ιδιώτου ιατρού αντικαθίσταται, όταν πρόκειται περί της περιοχής Αττικής εντός 48 ωρών από της εκδόσεώς της δια συνταγής του ιατρού της Σχολής, εν αρνητική δε περιπτώσει το αντίτιμον των φαρμάκων καταβάλλεται εξ ολοκλήρου υπό του φοιτητού. 4.Συνταγαί, υποβαλλόμεναι προς εξόφλησιν εις το Ειδικόν Ταμείον της Σχολής ελέγχονται υπό του Ιατρού της Σχολής όσον αφορά εις το ακριβές της κοστολογήσεώς των συμφώνως προς την ισχύουσαν διατίμησιν φαρμάκων και ιατρικών ειδών. Δαπάναι υγειονομικής περιθάλψεως Άρθρ.7.-1.Δια την αντιμετώπισιν των δαπανών υγειονομικής περιθάλψεως φοιτητών εγγράφεται κατ' έτος πίστωσις εις τον προϋπολογισμόν του Ειδικού Ταμείου της Σχολής. 2.Αι απαιτούμεναι εκάστοτε δαπάναι δια την οίκοι και εν νοσοκομείω περίθαλψιν των ασθενούντων φοιτητών εγκρίνονται υπό του Διοικητικού Συμβουλίου του Ειδικού Ταμείου της Σχολής μετ' έγγραφον εισήγησιν του ιατρού της Σχολής. 3.Αι πληρωμαί των κατά τα ανωτέρω εγκρινομένων δαπανών ενεργούνται δια κανονικών ενταλμάτων, εκδιδομένων υπό του Λογιστηρίου της Σχολής κατά τας ισχυούσας διατάξεις περί του Ειδικού Ταμείου της Σχολής. Η παρούσα δημοσιευθήτω δια της Εφημερίδος της Κυβερνήσεως. 16.Γ.α.45 Γεωπονικό Πανεπιστήμιο Αθηνών

[Source: greek_legal_code_raptarchis | Tokens: 7278]